CELEX: 62013CN0597
Language: hu
Date: 2013-11-22 00:00:00
Title: C-597/13. P. sz. ügy: A Törvényszék (negyedik tanács) T-548/08. sz., Total SA kontra Európai Bizottság ügyben 2013. szeptember 13-án hozott ítélete ellen a Total SA által 2013. november 22-én benyújtott fellebbezés

15.2.2014   
            
            
               HU
            
            
               Az Európai Unió Hivatalos Lapja
            
            
               C 45/18
            
         A Törvényszék (negyedik tanács) T-548/08. sz., Total SA kontra Európai Bizottság ügyben 2013. szeptember 13-án hozott ítélete ellen a Total SA által 2013. november 22-én benyújtott fellebbezés
   (C-597/13. P. sz. ügy)
   2014/C 45/33
   Az eljárás nyelve: francia
   
      Felek
   
   
      Fellebbező: Total SA (képviselők: E. Morgan de Rivery, E. Lagathu ügyvédek)
   
      A másik fél az eljárásban: Európai Bizottság
   
      A fellebbező kérelmei
   
   
               —
            
            
               elsődlegesen azt kéri, hogy a Bíróság:
               
                           —
                        
                        
                           teljes egészében helyezze hatályon kívül a Törvényszék T-548/08. sz., Total kontra Európai Bizottság ügyben 2013. szeptember 13-án hozott ítéletét az EUMSZ 256. cikk és az Európai Unió Bírósága alapokmányáról szóló 3. sz. jegyzőkönyv 56. cikke alapján;
                        
                     
                           —
                        
                        
                           adjon helyt a Törvényszék előtti elsőfokú eljárásban előterjesztett kérelmeinek;
                        
                     
                           —
                        
                        
                           következésképpen semmisítse meg az EK-Szerződés 81. cikke és az EGT-Megállapodás 53. cikke alkalmazására vonatkozó eljárásban (COMP/39.181 — „parafinviasz”-ügy) 2008. október 1-jén hozott C(2008) 5476 végleges bizottsági határozatot a Totalt érintő részében;
                        
                     
         
               —
            
            
               másodlagosan a Totallal szemben kiszabott bírság összegének csökkentése érdekében gyakorolja az EUMSZ 261. cikkből eredő, megváltoztatásra irányuló jogkörét.
            
         
               —
            
            
               mindenesetre kötelezze az Európai Bizottságot valamennyi költség viselésére, beleértve a Totalnak a Törvényszék előtti eljárásban felmerült költségeit is.
            
         
      Jogalapok és fontosabb érvek
   
   Fellebbezése alátámasztására a fellebbező három jogalapra hivatkozik elsődlegesen, és három jogalapra másodlagosan.
   Elsősorban a fellebbező azt rója fel a Törvényszéknek, hogy megsértette a kontradiktórius eljárás elvét, mivel ugyanazon a napon két olyan ítéletet is hozott, amelyek a fellebbezőt terhelő felelősség jellegének megváltoztatásához, következésképpen fokozásához vezettek.
   Másodsorban a fellebbező a Törvényszék ítéletének indokolásával kapcsolatos téves jogalkalmazásra hivatkozik. Egyrészt a Törvényszék tévesen alkalmazta a jogot a jogszerűségi vizsgálata keretében, mivel nem semmisítette meg a határozatot az alapján, hogy a Bizottság megsértette az indokolási kötelezettségét. Másrészt a Törvényszék az EUMSZ 261. cikkből eredő, megváltoztatásra irányuló jogköre keretében nem tett eleget az indokolási kötelezettségének.
   Harmadsorban a fellebbező azt rója fel a Törvényszéknek, hogy az EUMSZ 261. cikkből eredő, megváltoztatásra irányuló jogköre keretében tévesen alkalmazta a jogot, mivel a fellebbezővel szemben kiszabott bírságot nem ugyanolyan arányban csökkentette, mint a Total Raffinage Marketing leányvállalattal szemben kiszabott bírságot. A Törvényszék egyrészt tévesen értékelte a megváltoztatásra irányuló jogkörének terjedelmét, mivel a fellebbező és a leányvállalat felelősségének egyetemleges és egységes jellegét megváltoztatta, jóllehet csupán arra jogosult, hogy a bírság összegét megváltoztassa. Másrészt a fellebbező úgy véli, hogy a Törvényszék megsértette a Bíróságnak az anyavállalatnak a leányvállalat jogsértő magatartásáért való egyetemleges felelősségére, valamint az egyenlőség elvére, a hátrányos megkülönböztetés tilalmának elvére és az arányosság elvére vonatkozó ítélkezési gyakorlatát.
   Negyedsorban a fellebbező másodlagosan arra kéri a Bíróságot, hogy a megváltoztatásra irányuló jogkörét gyakorolva törölje vagy változtassa meg a bírság összegét.
   Ötödsorban arra kéri a Bíróságot, hogy a bírság összegét korlátozott módon úgy változtassa meg, hogy az a T-566/08. sz. ügyben a Total Raffinage Marketing leányvállalattal szemben kiszabott bírsághoz igazodjon.
   Végül arra kéri a Bíróságot, hogy a bírság alapösszegét úgy változtassa meg, hogy az igazodjon a T-566/08. sz. ügyben, vagy fellebbezés esetén a Bíróság — ha úgy ítéli meg, hogy az ügy érdemben való eldöntését a per állása megengedi — fellebbezés tárgyában hozott ítéletében, vagy a Törvényszéknek a Bíróság általi visszautalás alapján hozott ítéletében a Total Raffinage Marketing leányvállalattal szemben kiszabott bírság alapösszegéhez.